Buxoroda musiqali favvora, milliy kafe va shiyponchalardan iborat yangi xiyobon quriladi

Buxoro viloyat hokimligi va Madaniyat saroyi tomonidan “Buxoro Palas” mehmonxonasi qarshisida Abu Ali ibn Sino nomidagi xiyobon quriladi. Bu haqda “Vostochniy ekspress” nashri xabar berdi.

Buxoro markazidagi ushbu xiyobonda musiqali favvora bo‘lishi kuzda tutilgan. Butun majmua asosiy musiqiy va yana ikkita “quruq” favvoralar, muzqaymoq kafelari hamda dam olish shiyponchalaridan iborat bo‘ladi. Butun hudud bo‘ylab Qrim archalari ekiladi. Madaniyat saroyi ham tanib bo‘lmaydigan darajada o‘zgartiriladi, deyiladi xabarda.

“Quruq” deb atalayotgan favvoralarning o‘ziga xos jihati shundaki, ulardan suv oqib emas, sochilib tushadi. Kafe va shiyponchalar esa milliy ko‘rinishga ega bo‘ladi.

Taxminiy narxi 3 milliard so‘m bo‘lgan majmua yaqin oylarda qurib bitkaziladi.